Endi xorijdagi o‘zbekistonliklar davlat xizmatlaridan elektron tarzda foydalanishi mumkin

Prezidentning 24 iyulda qabul qilingan farmoni bilan chet elda doimiy yashovchi O‘zbekiston fuqarolariga elektron davlat xizmatlaridan foydalanish imkoni yaratiladi.
Hujjatga muvofiq, 2021 yil 1 oktyabrga qadar:
Chet elda doimiy yashovchi O‘zbekiston fuqarolari, shuningdek, xorijiy jismoniy va yuridik shaxslar hamda fuqaroligi bo‘lmagan shaxslarga O‘zbekistonning diplomatik vakolatxonalari va konsullik muassasalari tomonidan elektron raqamli imzo kaliti sertifikatlarini berish orqali elektron davlat xizmatlaridan foydalanish imkoni yaratiladi.

Xorijdan turib elektron davlat xizmatlaridan foydalanganda davlat bojlari, yig‘imlar va boshqa har qanday to‘lovlarni chet el valyutasida xalqaro to‘lov tizimlari va boshqa vositalar orqali amalga oshirish mexanizmi yo‘lga qo‘yiladi.